《题韩湘子像》
明代·唐锦

昌黎千载士，虎踞白玉堂。毛锥三寸夺造化，抉剔海岳无晶光。

此事古来鬼神忌，真宰泣诉令投荒。顷刻花，逡巡酒，蓝关雪花大于斗。

冰衬马蹄冻欲僵，等閒笑破山人口。驱烟雾，御氤氲。

仙耶非耶且勿论，静里悠悠谁似君。

作者简介：松江府上海人，字士纲。弘治九年进士。正德间为兵科给事中，以不谒馈宦官谪判深州。刘瑾诛，累官江西学政。朱宸濠反，锦激励士民，捕守城内官杜茂等，驰请南赣巡抚王守仁入城，建首功。后坐事落职，寻事白，致仕归。卒年八十。